לך, אתה כל כך מתרכז שפשוט קשה לי להפריע לך. קשה לי להפריע לך כאשר אתה עוצם עיניים חזק ומנסה לברר מה קרה לחלק הכי חשוב בגופך. והוא ממשיך לישון, ממשיך להתחבא, ממשיך להראות סימנים שיש לו חיים משלו. בפעם השלישית נלך לקולנוע, נלך לקולנוע גלובוס בקניון הכי עשיר בעיר, ונמצא את עצמנו בקולנוע הכי עולמי כאילו אנו הקהל וגם השחקנים. אתה תשב בכסא האחרון בפינה צמוד לקיר ואני אשב לידך, אתה תוריד לי את כל הקליפות. איזו דייסת אורז אנו מבשלים יחד, אתה סופר את מספר הזקיפות שלך ואני סופרת את מספר הפעמים שפרשתי את ערוותי לפניך ולא הצלחת להיכנס בעד המחסום. כאילו צ.ה.ל הקים מחסום בפתח הפתח שלי ולא נותנים לך אישור כניסה. לא נותנים לך אישור כניסה כי אתה החלטת לעבור לשטחים ומישהו מכנה אותך מתנחל בלא אשמתך. אם ישאלו אותך באמת אתה חסיד שלום. אני מאמינה שאתה לא מסוגל לפגוע בזבוב. כל הרוך שבעולם נשפך לתוך עצמותיך ואני מחכה לראות כבר מתי יצא ממך הכוח הזה שימס אותי, שיעולל לי את כל הנפלאות שאתה מבטיח לי.